sa yádi ruyātsá vaṣaṭkāra ítyu haíka āhustásminvaṣaṭkāré juhuyādityátho índramevaìtatsvéna rū́peṇa hvayati vr̥trásya badhā́yaitadvā índrasya rūpa yádr̥ṣabhastatsvénaivaìnametádrūpéṇa hvayati vr̥trásya badhā́ya sa yádi ruyādā́ ma índro yajñámagantséndro me yajña íti ha vidyādyádyu ná ruyā́dbrāhmaṇá evá dakṣiṇata ā́sīno brū́yājjuhudhī́ti saìvaìndrī vāk